DISCUŢI) 


O CEARTA „ŞTIINŢIFICA" 


E foarte neplăcut să ai polemici cu vechi to¬ 
varăşi de lucru, care te-au părăsit, trădându-te, 
pentriţ că sub masca demonstraţiei lor ştiinţifice, 
vei găsi întotdeauna o leacă de acreală şi de rea 
credinţă. 

Iată, de pildă, d-1 D. C. Amzăr, vechi mono- 
grafist, încă din anul 1?2?, vechi funcţionar al 
Institutului Social, om de nădejde al profesorului 
Guşti, până în momentul când rupt de el, 

scrie un articol ,,Un Muzeu SociaP*, în ,,Ideia Ro¬ 
mâneasca^, care m'a pus în îndoială: oare să 
nu fi priceput d-1 Amzăr, despre ce e vorba? 
Oare să nu fi învăţat, după atât amar de ani, 
care este doctrina şcoalei româneşti de sociolo¬ 
gie? Dacă e aşa, cum aş putea oare să izbutesc 
a-1 lămuri înt^un articol răspuns, dacă nu s ! a 
lămurit el singur ani întregi de zile? Sau, eu- 
noscându-1 ca pe un om destul de subţire la minte, 
d-1 Amzăr, refuză, cu rea credinţă, să înţeleagă? 
In acest caz, mai e nevoie de un răspuns din par¬ 
tea noastră? 

Totuşi câteva lucruri trebuesc să fie spuse, pen¬ 
tru lămurirea terţilor de bună credinţă. Şi apoi, 
încă vreo câteva altele, neştiinţifice, pentru lă- 
muiirea celui de rea credinţă, despre care amin¬ 
tirăm. 

Este vorba deci de o discuţie „ştiinţifică^*, în 
jurul problemei Muzeului Social. Acum este 
drept, — vorba d-lui Amzăr —: că „esenţialul 
cu privire la felul cum trebuie organizat un Mu¬ 
zeu etnografic, e expus de d-1 Bernea, în „Mu¬ 
zeul românesc de etnografie". Deci, odată ce 
jBernea dixit, chestia este definitiv lichidată. To¬ 
tuşi să citim cu atenţie şi ce spune f ,neesential r r 
despre această problemă, d-1 Amzăr, în articolul 
său, anexă la articolul matcă, iscălit de d-1 
Bernea. 

In scurt, se spune că d-1 profesor D. Guşti, or¬ 
ganizând Muzeul Statului Românesc, a căutat să 
„deruteze opinia publică‘ f spunând că e original 
în străduinţa de a face un Muzeu Social. 

D-1 Amzăr vine în sprijin cu foarte multă „eru¬ 
diţie^, ca să demonstreze că Le Play, este crea¬ 


torul metodei monografice şi inventatorul Mu¬ 
zeului Social. Nenumărate citate caută să do¬ 
vedească existenţa unui „paralelism sociologic", 
„stăruitor şi plin de supărătoare coincidenţe, în¬ 
tre carierele celor doi oameni de ştiinţă". 

Publicul neinformat ar putea să rămâie impre¬ 
sionat: e aproape un plagiat pe care d-1 Amzăr, 
bineinformalul, îl descoperă în dauna noastră, a 
celor din Şcoala Românească de Sociologie. Am 
plagiat şi monografia, şi Muzeul Social. Numai 
că d-1 Amzăr, se face a uita că, dacă ştie cine 
este şi ce a făcut Le Play, apoi aceasta a învă¬ 
ţat-o la noi în Seminar. Le Play, este abece¬ 
darul nostru şi tema „Paralelă între Le Play şi 
monografia sociologică ff , este o întrebare clasică 
de examen. In ce mă priveşte, pretind tuturor 
d-lor studenţi, care trec prin Seminarul meu de 
monografie sociologică, să ştie precis, cine-i Le 
Play, şi ce am învăţat noi dela el. Şi în lecţiile 
de Seminar, dau celor tineri întru ale sociologiei, 
alte amănunte, mult mai adâncite, decât cele pe 
care se făleşte a le şti d-1 A. 

Sau poate că d-1 Amzăr, a învăţat de abea 
acum în urmă, pe Le Play? Abea plecat dela noi, 
a citit opera acestuia, ca să ne poată da în cap 
cu ea? Atunci afirm răspicat că d-1 Amzăr, a 
trecut pe nedrept examenele de Sociologie. Să 
fi ştiut cineva că nu-1 cunoaşte pe Le Play, nu 
mai lua el bursă pentru străinătatel 

Legăturile noastre cu Le Play, sunt deci în de- 
obşte cunoscute şi deseori afirmate de către noi. 
Ii putem servi d-lui Amzăr, da£ă mai vrea să în¬ 
veţe încă ceva carte, — niţ i-ar strica, dacă a- 
ceastă carte ar învăţa-o cu omenie — dovezie şi 
citate îndeajuns. 

Ei, şi cu toate acestea, făcând ca şi Le Play, 
înaintaşul nostru „monografie^ şi „muzeu social‘ f , 
ţinem morţiş, la afirmaţia că, şcoala românească 
de sociologie este originală. Şi ţinem pentrucă 
una e monografia noastră şi alta este a lui Le 
Play. Să o repetăm pentru a nu ştiu câta oară 
d-lui Amzăr? Poate că de data asta înţelege. 

Le Play, urmăreşte reforma socială, prin re- 

forma familiei. Această familie are o evoluţie 
istorică, fazată, care pleacă dela familia patriar¬ 
hală şi ajunge la familia modernă, disolvată a 
marilor oraşe. Acest proces istoric nu se întâm¬ 
plă în toată lumea cu aceeaşi iuţeală. Sunt unele 
familii întârziate, altele mai înaintate pe treptele 
fazelor de desvoltare. Această evoluţie nesimetrică 
are şi ea desigur, anume pricini. Le Play îşi propune 
să găsească printr’o cercetare la faţa locului, prici¬ 
nile care au făcut ca în anume locuri, procesul 
de disoluţie al familiei patriarhale, să nu fie aşa 
de înaintat, pentru ca să înveţe astfel primejdiile, 
pe care le va întâmpina în opera sa de reformă 
socială. Să mai descrim şi care sunt aceste pri¬ 
cini, cele nouă feluri de condiţii geografice, etc,, 
etc.? E inutil. 

Al doilea mare gând al lui Le Play: după cum 
familia e dătătoare de seamă pentru întreaga so¬ 
cietate, bugetul familial este dătător de seamă 
pentru familie. Deci, prin bugete, ajunge Le Play 
la Sociologie, 

Acum ce facem noi? Studiem societatea în¬ 
treagă, nu numai familia, 0 studiem în toate cele 
patru manifestări ale ei, cele patru condiţii, în 
structurarea ei, în relaţiile şi procesele ei sociale, 
etc, Metoda noastră de lucru este nu numai bu¬ 
getul, ci atâtea altele, (D-l Amzăr, să-şi mai 
consulte spre aducere aminte, notele lui de stu¬ 
dent din anul întâiu). 

Acum ce e cu Muzeul Social? Evident, Mu¬ 
zeul fiind un mijloc de a înfăţişa pedagogic, fie 
informaţii, fie de-adreptul materiale brute, pen¬ 
tru lămurirea unei anume probleme, vom avea 
mai multe feluri de Muzee Sociale, după cum mai 
multe sunt şi doctrinele de sociologie ce le stau 
la bază. 

Un muzeu sociologic românesc, dacă ar fi fă¬ 
cut de către Şcoala sociologică din Bucureşti, ar 
fi altceva decât acelaşi Muzeu, făcut de către d-l 
Bernea, Lăsăm de o parte chestiunile de talent 
muzeologie, dar noi am face Muzeul astfel încât 
să arătăm influenţele cosmologice, biologice, is¬ 
torice, psihologice, manifestările spirituale, eco¬ 
nomice, juridice şi administrative politice, care 
alcătuesc în totalitatea lor satul românesc, pe 
când d-l Bernea, l-ar face ca să arate cât de deş¬ 
tept este, şi ce multă carte „comparată" ştie. 

Aşa vedem noi Muzeul Statului Românesc: ca 
un loc în care oricine ar vrea să se informeze 
rapid despre sate, să poată găsi, limpede expuse 
şi la zi ţinute toate informaţiile de care vorbi¬ 
răm mai sus. Lucrul acesta nu l-ar putea face 
un Le Playst, Intre noi şi Le Play, doar numele 


de „Muzeu Social", este comun. Doar ideia matcă, 
şi nici decum realizarea. 

Dar Muzeul Satului Românesc, este un astfel 
de Muzeu Sociologic? Răspundem răspicat: nu 
este încă! Insă cu ajutorul lui Dumnezeu, îl vom 
face chiar cu riscul să se învenineze încă mai 
mult, răii cei sterpi din jurul nostru care mor 
de ciudă că fac alţii ceea ce nu pot face ei. 
Muzeul Satului Românesc, a fost făcut, ca un 
act de mare curaj din partea noastră. Nu se fac 
înfăptuirile niciodată în condiţiile optime de lu¬ 
cru, Ce bine ar fi fost ca noi cei din Şcoala 

Sociologică, să fi căpătat banii suficienţi şi ră¬ 
gazul necesar, ca pe îndelete, în vreo 10 ani de 
zile, să facem deplin Muzeul Nostru, Din pă¬ 
cate, a trebuit să smulgem bucata noastră de 
loc, să construim în cadrul unor festivităţi ala 

Lunii Bucureştilor, cu o muncă de zi şi de noapte, 
în mai puţin de două luni de zile, şi să construim 
aşa fel, încât acest Muzeu al nostru să fie şi 

rentabil, adică să-şi scoată cheltuielile, singur, 

Poate să scrie d-l Bernea, pe hârtie „cum tre- 
bue să fie un Muzeu Model", Dar aş fi vrut 
să-l văd, eu, care îl ştiu ce comod este, şi cum 
în sate nu se îndura să stea noaptea la câte un 
priveghiu, pe care îl avea de studiat, aş fi vrui 
să-l văd în nopţile de Paşti ale anului trecut, 
bătându-se cu cei 300 de salahori, de dragul gân¬ 
dului, că e mai bine să iasă un Muzeu al Satului 
Românesc, ceva mai modest, pentru că el poate 
fi începutul Muzeului adevărat, decât să lăsăm 
ca, cu aceeaşi bani, să se fi făcut încă de anul 
trecut, vreun oraş al piticilorl 

Dar mai mult decât atâta: Muzeul Satului Ro¬ 
mânesc, aşa cum este, e foarte bun, întreg ma¬ 
terialul strâns acolo, este excelent. Evident, d-I 
Amzăr, ar fi putut să ne întrebe de ce nu am 
reuşit să facem din el un Muzeu Sociologic de¬ 
plin, De ce l-am lăsat a fi ceva care seamănă 
cu un „Muzeu etnografic"? Repet: pentrucă nu 
am avut timpul necesar şi nici mijloacele finan¬ 
ciare, Pentrucă ne lipseşte clădirea în care să 
strângem şi să expunem informaţiile despre toate 
cadrele şi manifestările satului, Pentrucă, în urma 
atâtor trădări, am rămas puţini aceia care sun¬ 
tem gata să muncim pentru o asemenea problemă, 
şi trebue să ne împărţim zilele de muncă în prea 
multe locuri. Insă pot să-l încredinţez pe d-l 
A^mzăr, că, dacă un Muzeu Sociologic va fi făcut, 
tot de către noi va fi făcut, pentrucă noi nu ne 
precupeţim nici timpul, nici sănătatea, nici am¬ 
biţiile personale, ca să facem o treabă bună. Deo¬ 
camdată, în anul acesta, n’am putut continua lu- 


239 



crările noastre, pentrucă am muncit la alte lu¬ 
cruri, foarte importante şi ele. Insă n'au intrat 
zilele in sac, şi tot vom sfârşi prin a face ceea ce 
vrem. 

O vom face-o în ciuda faptului că vom fi lipsiţi 
de ajutorul d-lui Amzăr, caruia, i se cuvine să-i spu¬ 
nem şi câteva lucruri personale, spre a sfârşi. 

Cu multă ironie, d-1 Amzăr, vorbeşte de „Pa¬ 
ralelisme sociologice", supărătoare pentru profe¬ 
sorul nostru. Pentrucă veni vorba, îi mai pot da 
un exemplu clasic de „paralelism sociologic". 

Pe vremea când, întors din Germania, d-1 Am¬ 
zăr, era la Institutul Social, cu o leafă mai mare 
decât o au „figuranţii ţărani", din Muzeul nos¬ 
tru, (şi ei muncesc bieţii oameni la întreţinerea 
caselor, cinstit, nu ca alţii, care erau plătiţi să 
facă treburi, pe care nu le-au făcut). D-sa a 
tipărit în editura Institutului, o carte „Critica 
„Raţiunii Practice", de Kant, traducere în colabo¬ 
rare cu.. n*aş putea spune precis cine! Văd 

că şi d-1 Amzăr, i-a uitat numele, deoarece nu 
i-1 mai pomeneşte. Dacă nu mă înşel, un domn 
Weinberg, sau aşa ceva, supărător astăzi în ciuda 
pseudonimului său de Vişan. Şi pe acea carte 
a d-lui Dumitru Cristian Amzăr, şi a d-lui Râul 
Vişan, scrie tipărit aşa: „Profesorului Dimitrie 
Guşti, omagiu omului de ştiinţă, recunoştinţă în¬ 
drumătorului". 

Acesta da, paralelism sociologic! Leafa de o 
parte, recunoştinţa de alta. Mă ţii lângă tine? 
Te omagiez. Mă dai afară? Te demasc ca im¬ 
postor. Plateşte-mă bine, şi te iubesc. 

Dar de ce a fost înlăturat d-1 Amzăr, de pe 
lângă profesorul Guşti? Pentru faptul că, prin¬ 
tre altele, a scos revista „Rânduiala", a cărei 
subtitlu era titlul iniţial, ales de noi, pentru re- 
vista ? aparută mai târziu sub numele de „Socio¬ 
logie Românească", şi pentrucă în această „Rân- 
duială", d-sa ataca violent pe unul dintre con¬ 


ducătorii Seminarului, unde se afla. Adică pen¬ 
tru atmosfera de trădare şi de ceartă pe care o 
introdusese în Seminar. N'am avut niciun a- 
mestec, decât poate unul împăciuitor, în acea 
ceartă. Şi de aceia, obiectiv, pot afirma că ace¬ 
iaşi atmosferă de ceartă şi de trădare o va du¬ 
ce-o în tot locul unde se va afla. 

Şi cum ştiu că d-1 Amzăr, cu toţi ai lui, şi 
prieteni şi rivali, au intrat de curând într’o gru¬ 
pare, care nu prea iubeşte trădarea şi nici nu 
stimează pe trădători, rog pe bunii prieteni, pe 
care îi am acolo, să stea puţin să judece laturea 
aceasta omenească, de trădare, de care vorbesc. 

Mica noastră ceartă de familie, ar fi fost poate 
bine să fie lichidată de către d-1 Amzăr, înainte 
de trecerea sa în altă parte, pentru ca el să poată 
intra acolo, „curat şi luminat", plecând dela o 
treabă bună, spre alta, pe care o socoteşte tot 
bună, fără să fi abuzat de noii săi tovarăşi de 
lucru, pentru ca în sânul lor, şi cu ajutorul pu¬ 
blicaţiilor lor, să ducă mai departe o răfuială ve¬ 
che şi nelichidată. 

Nu a făcut-o însă d-1 Amzăr, pentrucă nu e 
omul hotărîrilor limpezi. îmi aduc aminte de 
el, trădătorul crezului nostru în care a crezut şi 
el, cum odată întors din Germania, a îmbrăcat 
haina ţărănească argeşană. M'a bucurat faptul 
acesta, pentrucă mi-1 ştiam prieten bun şi sincer, 
îndrăgostit de sate, şi îmi părea bine că poate 
face şi el un gest care mie nu mi se cuvenea. 
Hainele acelea, au fost însă şi ele curând trădate, 
şi părăsite, nou-nouţe fiind încă. Ei bine, acum 
când stau şi mă gândesc la lucrul acesta, îmi pare 
aproape simbolic. Aşa va face d-1 Amzăr, ori¬ 
unde se va duce. Rând pe rând va desbrăca 
hainele sale, şi mereu îl va paşte păcatul, pe care 
singur şi l-a ales: trădarea! 

*H. H. STAHL 


„REFLECŢIILE ŞI ÎNDOIELILE” CU PRIVIRE LA ŞTIINŢA NAŢIUNII 

ROMÂNEŞTI 

comun ar concepe „teoretic", cercetarea naţiunii 
româneşti şi ar crede-o realizabilă „practic". 

Nu vreau să amănunţesc cât de pornit şi de 
pătimaş mi se pare acest articol din „însemnări 
sociologice", verigă dintr'un lanţ întreg de scrieri 

Camaradul meu de monografie, D. C. Amzăr, a 
publicat în „însemnări sociologice" (Aprilie 1937) 
13 pagini de „Reflecţii şi îndoieli asupra noilor 
iniţiative ale Profesorului D. Guşti", intitulate: 
„Ştiinţa Naţiunii". Aceste reflecţii şi îndoieli 
poartă asupra felului în care profesorul nostru 

îndreptate de D, C, Amzăr împotriva unuia din 
profesorii săi şi a camarazilor lui de învăţătură 
de până mai ieri. 

Vreau însă să vădesc procedeul prin care e 
realizat şi să contest tezele susţinute întrânsul. 

Adevărul, M pe care nu-1 mai poate schimba 
nicio filosofie", care constitue punctul de plecare 
al reflecţiilor şi al îndoielilor lui D, C. Amzăr, 
este teza că nu e posibilă ştiinţă decât despre ca¬ 
tegorii izolate de fenomene şi că ,,unităţile con¬ 
crete" nu pot fi cunoscute decât prin sinteza re¬ 
zultatelor ştiinţelor, care studiază deosebit dife¬ 
ritele lor aspecte. 

D. C. Amzăr, caută să dovedească, că „ştiinţa 
naţiunii româneşti", în perspectiva căreia soco¬ 
teşte profesorul nostru, că trebuesc conduse cer¬ 
cetările ştiinţelor sociale româneşti, contravine a- 
cestui adevăr. 

Greutatea, cu care are de luptat într'aceasta o 
constituie împrejurarea că Profesorul Guşti e cel 
care a dat mai mare atenţie, în filosofia româ¬ 
nească, deosebirii dintre cercetările ştiinţelor par¬ 
ticulare şi sinteza rezultatelor lor. Fără a lua 
seamă, D. C. Amzăr, caută să-i dovedească pro¬ 
fesorului său o greşeală, pe care a învăţat dela 
acesta s'o considere ca atare. 

Cum profesorul Guşti, concepe ştiinţa naţiunii 
româneşti, ca o operă de sinteză 1 ), D. C. Amzăr, 
se leagă de o afirmaţie a lui Traian Herseni, care 
argumenta, într'un articol de acum trei ani, în 
favoarea tezei că ştiinţa naţiunii ar trebui reali¬ 
zată direct şi nu prin sinteza rezultatelor ştiin¬ 
ţelor particulare. Discutarea acestei teze, care e 
înfăţişată drept ideea ultimă a Profesorului Guşti, 
în privinţa ştiinţei naţiunii româneşti, şi prepa¬ 
rativele în vederea ei, umplu 9 din cele 13 pagini 
ale articolului. Corect, D, C, Amzăr, ar fi trebuit 
să-l intituleze „Reflecţii şi îndoieli asupra inter¬ 
pretării date de Traian Herseni, ştiinţei naţiu¬ 
nii româneşti, urmărită de profesorul Guşti", 

împiedecat să răspundă în numărul acesta al 
revistei, Traian Herseni, va discuta în numărul 
viitor al revistei obiecţiile care i-au fost aduse, 

D, C, Amzăr, pomeneşte într'o notă articolul 
meu despre rostul actual al Sociologiei, din a¬ 


ceastă revistă, declarând interpretarea dată de 
mine în acel articol ştiinţei naţiunii româneşti, a- 
semănătoarei celei a lui. 

Cred că D, C. Amzăr, n’a luat seamă la ce am 
spus acolo, căci eu nu găsesc nicio asemănare în¬ 
tre ideile noastre directoare. 

Ne deosebeşte chiar înţelesul, pe care i-1 dăm 
activităţii omului de ştiinţă. D. C, Amzăr, con¬ 
cepe această activitate, ca având rostul de a se 
ridica la teoria generală a realităţii. Rostul ştiin¬ 
ţei constă pentru el „în generalizarea rezultate¬ 
lor, în stabilirea adevărului 1 (23); „cercetarea de 
fapt, culegerea materialului" (23) este, pentru el, 
o operaţie preliminară, în vederea acestui scop. 
Eu, dimpotrivă, cred că rostul ştiinţelor este să 
ajute afirmarea oamenilor şi a naţiilor. Rostul 
ştiinţelor sociale, a ştiinţelor care privesc obştiile 
în care trăieşte omul, e să-i ajute pe conducătorii 
acestor obştii. Rostul ştiinţelor sociale, îmi pare 
a fi deci, cum neamul este cea mai însemnată din 
aceste obştii, întâiu de toate, să uşureze conduce¬ 
rea Statului neamului propriu , printro informare 
săvârşită de specialişti, a conducătorilor politici . 
Ştiinţele sociale îşi împlinesc dar funcţiunea lă¬ 
murind prin cercetări concrete situaţia prezentă şi 
tendinţele de evoluţie ale naţiunii, atât în de ea, cât 
şi în raport cu naţiunile duşmane şi prietene. In¬ 
formaţia aceasta va fi cu atât mai perspicace, cu 
cât cei ce»o întreprind au la îndemână o zestre 
mai cuprinzătoare de teorie generală a realităţii 
cociale. Adică de constatări asupra structurii şi 
a desfăşurării diferitelor tipuri de fapte sociale. 
Cercetarea concretă e naţională , lămureşte situa¬ 
ţia naţiunii proprii; teoria generală a realităţii 
sociale e relativ universală , utilizabilă de toate 
naţiunile, care au o structură asemănătoare. 

Ştiinţa socială nu e nici numai cercetarea con¬ 
cretă a realităţii, nici numai zestrea de constatări 
de ordin general asupra structurii şi a desfăşură¬ 
rii faptelor sociale şi activitatea de sporire şi de 
mai bună sistematizare a ei. Ea este unitatea in¬ 
disolubilă a lămuririi realităţii concrete, în ve¬ 
derea 1) a mai bunei ei conduceri şi 2) a stabilirii 
teoriei generale, 

D, C, Amzăr, nu vede decât o parte din acest 
întreg: stabilirea teoriei generale. Cercetarea con¬ 
cretă nu-i apare decât ca un mijloc de a îmbogăţi 


) studia naţiunea deodată şl integral este o încercare pe cât de îndrăsneaţă, pe atât de imposibilă, oferind 
spectacolul unor opere de imaginaţie şi de generalizări pripite, impresioniste, care n’au nimic a aface cn investigaţia 
sociologiei ştiinţifice. A studia, pe de altă parte, unităţile sociale izolate, componente, din sânul naţiunii, după cea mai 
severă metodă monografică înseamnă, de sigur, a crea opere temeinice, care însă dau primejdia unor fărâmături fără legă¬ 
tură între ele.. In schimb, prin apropierea şi compararea acestui material monografic izolat, produsul unor cercetări înde¬ 
lungate şi amănunţite şi al unor analize întinse şi stăruitoare, se vor dobândi adevăratele caractere generale şi sinteza 
cea mare, „Ştiinţa Naţiunii" (Sociologia militans, pag. 89—90), 

